ঈদ আসলেই বেতন বোনাস প্রদান নিয়ে গার্মেন্টস মালিকরা টালবাহানা করে। এতে কারখানায় শ্রমিক অসন্তোষ দেখা দিলে পুলিশ দিয়ে মাস্তান দিয়ে হুমকি প্রদান ও হয়রানি করা হয় বলে অভিযোগ করেছে জাগো বাংলাদেশ গার্মেন্টস শ্রমিক ফেডারেশন। মঙ্গলবার সকালে জাতীয় প্রেসক্লাবের সামনে এক মানববন্ধনে এ অভিযোগ করা হয়। তারা ২০ রমজানের মধ্যে শ্রমিকদের জুলাই মাসের বেতনসহ বকেয়া বেতন-ভাতা পরিশোধের দাবি জানিয়েছেন। এসময় সংগঠনটি সি.টি.এল গার্মেন্টসহ বন্ধ পোশাক কারখানা খুলে দেওয়া, শ্রমিক ও শিল্প রক্ষায় তাজরীন গার্মেন্টসের এম.ডি দেলোয়ারের জামিন দাবি করেন।